Tidligt torsdag morgen blev rengøringsassistenterne på Frederikshavns Rådhus mødt af noget af en overraskelse. På sofaen i forhallen lå en mand og sov. Rengøringspersonalet turde ikke vække ham, og ringede derfor til politiet. En patrulje tog ud til rådhuset og fik en snak med manden. Det viste sig at være en svensk mand, der havde misset sin færge til Sverige, og eftersom døren til rådhuset var åben, havde han blot lagt sig ind på sofaen for at sove. Han blev bedt pænt om at forlade rådhuset og måtte tage den næste færge til Sverige i stedet.

Referat:
En mand sneg sig i aftes ind på rådhuset i Frederikshavn, og måtte vækkes af det lokale politi.